text: Ajuntament de Sant Vicenç de Montalt - Inflables, jocs d'aigua, vermut popular, Festa Holi i concerts per inaugurar la renovació del parc dels Germans Gabrilistes
  Inflables, jocs d'aigua, vermut popular, Festa Holi i concerts per inaugurar la renovació del parc dels Germans Gabrilistes
  La inauguració de les obres de millora i dinamització del parc dels Germans Gabrielistes tindrà lloc el diumenge 12 d'agost a les 11 del matí, tot i que durant tota la jornada hi haurà activitats que han programat les regidories de Joventut i Cultura i Festes amb motiu del Dia Internacional de la Joventut.
  L'Àrea de Joventut de l'Ajuntament de Sant Vicenç de Montalt commemorà el Dia Internacional de la Joventut, que se celebra el 12 d'agost, a través de diferents activitats organitzades per l'Espai Jove 'El Cau´ amb la col•laboració de la Regidoria de Cultura i Festes.
  La Diada Jove tindrà ´18 tindrà lloc a l'entorn del parc del Germans Gabrielistes, aprofitant la seva inauguració un cop finalitzades les obres de millora i dinamització que s´han dut a terme. i s´inclou en el programa d´actes organitzats amb motiu de la Festa Major d'Estiu.
  La jornada arrencarà a les 11 del matí, amb l'acte d'inauguració oficial del parc que, després de la descoberta de la placa commemorativa i del tall de la cinta inaugural, tornarà a obrir portes perquè els assistents puguin gaudir de les atraccions, inflables, activitats d'aigua i jocs bojos per a petits i grans, així com del vermut popular, que s'allargaran fins a les 13.30h. No us deixeu el banyador i les xancletes a casa!
  I a la tarda, al punt de les 5 es donarà el tret de sortida a la Festa Holi, una batalla de diversió, pols de colors, aigua i música amb el DJ Kevnsuas per a poder ballar sense parar i omplir de color l'ambient. Fins a les 8 del vespre hi haurà servei de bar, animació, jocs, sorpreses i molta, molta pols de colors! Per fer l'espectacle més espectacular i màgic, veniu vestits amb roba blanca i vella.
  Ja a la nit, l´epicentre de l´activitat es traslladarà de nou al parc dels Germans Gabrielistes. Serà l´hora de la música amb un concert que tindrà coma protagonistes a Miquel del Roig, Hotel Cochambre i DJ BASS-A.